লিবিয়া বহুলাংশে মরুভূমি ও তেল-সমৃদ্ধ দেশ। দেশটি নিকট অতীতে শক্তিশালী বিপ্লবী নেতা কর্নেল মুয়াম্মার গাদ্দাফির ৪২ বছরের শাসনের জন্য সুপরিচিত ছিল। লিবিয়া একটি আরব দেশ এবং আফ্রিকার উত্তরাঞ্চলীয় উপকূলে এর অবস্থান। দেশটির উত্তরে ভূমধ্যসাগর, পূর্বে মিসর, দক্ষিণ-পূর্বে সুদান, দক্ষিণে নাইজার ও শাদ, পশ্চিমে আলজেরিয়া এবং উত্তর-পশ্চিমে তিউনিসিয়া। লিবিয়ার ঐতিহ্যবাহী তিনটি অঞ্চল হলো ত্রিপোলিতানিয়া, ফেজ্জান ও সাইরেনাইকা।